Nord-Korea krever ris og gjødsel fra Sør-Korea

Nord-Korea har fremmet krav om massiv matvarehjelp fra Sør-Korea som forutsetning for å videreføre et program for gjenforening av familier.

27. oktober 2010

Artikkelen er over ni år gammel

Nord-Korea krever 500.000 tonn ris og 300.000 tonn kunstgjødsel fra Sør-Korea. Kravene ble presentert da representanter for de to statene møttes i den nordkoreanske byen Kaesong onsdag for å diskutere familiegjenforening, melder sørkoreanske medier.

Et uoffisielt møtearrangement begynner lørdag i Kaesong på den nordkoreanske østkysten. 100 personer fra hvert av de to landene vil få møte familiemedlemmer de ikke har sett på 60 år. Sammenkomsten varer i seks dager.

Sør-Korea mener at slike møter bør finne sted minst ni ganger i året fordi mange er gamle og dør. Nordkoreanske representanter antydet at de kunne gi innrømmelser dersom Sør-Korea leverer de store matvaremengdene.

Sør-Korea leverte årlig 400.000 tonn ris og 300.000 tonn kunstgjødsel til Nord-Korea fram til 2008. Leveransene var knyttet til at Nord-Korea ikke fortsatte utviklingen av sitt atomprogram, noe Nord-Korea likevel fortsatte med.

Publisert: 27.10.10 kl. 11:51

Mer om Nord-Korea